Diari Oficial de la Generalitat Valenciana


Sumari del DOGV 5509, del 10-05-2007 (2007/5007)

RESOLUCIÓ d'abril de 2007, del director general de Relacions amb les Corts i Secretariat de Govern de la Presidència de la Generalitat, per la qual es disposa la publicació de l'annex al Conveni subscrit el 18 de juny de 1990 entre el Ministeri d'Educació i Ciència i la Conselleria de Cultura, Educació i Esport de la Comunitat Valenciana, per al desenrotllament del Programa d'Escoles Viatgeres a l'any 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5509

Data del DOGV
:   10-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5007


Data del document
:   18-04-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * educació no formal
    * cooperació administrativa
    * administració central
    * política educativa
    * viatge

Subscrit, després de la tramitació prèvia reglamentària, entre el Ministeri d'Educació i Ciència i la conselleria de Cultura, Educació i Esport de la Generalitat, l'11 de setembre de 2006, un Annex al conveni subscrit el 18 de juny de 1990 entre el Ministeri d'Educació i Ciència i la conselleria de Cultura, Educació i Esport de la Comunitat Valenciana, per al desenrotllament del Programa d'Escoles Viatgeres l'any 2006, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Annex, que ha quedat inscrit en el Registre de Convenis amb el número 0127/2007, i que figura com a annex d'esta resolució.  
València, 18 d'abril de 2007. El director general de Relacions amb les Corts i Secretariat del Govern: Antonio v. Peral Villar.  
ANNEX AL CONVENI SUBSCRIT EL 18 DE JUNY DE 1990 ENTRE EL MINISTERI D'EDUCACIÓ I CIÈNCIA I LA CONSELLERIA DE CULTURA, EDUCACIÓ I ESPORT DE LA COMUNITAT VALENCIANA, PER AL DESENROTLLAMENT DEL PROGRAMA D'ESCOLES VIATGERES L'ROS 9852.  
Intervenen  
D'una part, la Sra Mercedes Cabrera Calvo-Sotelo, Ministra d'Educació i Ciència, en virtut del Reial Decret 464/2006, de 10 d'abril i fent ús de la competència establida en la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, l'Honorable Sr. Alejandro Font de Mora Turón, conseller de Cultura, Educació i Esport de la Generalitat Valenciana, d'acord amb el Decret 7/04 del 27 d'agost, del president de la Generalitat Valenciana, en nom i representació d'esta, i expressament facultat per a este acte per acord del Consell de la Generalitat de data 10 de febrer de 2006.  
Exposen  
En data 18 de juny de 1990, el Ministeri d'Educació i Ciència i la Comunitat Valenciana van subscriure un conveni per al desenrotllament del Programa d'Escoles Viatgeres, en la base sèptima del qual es determinava el seu caràcter indefinit, excepte denúncia expressa d'una de les parts, i en la base sexta del qual, apartat tercer, es disposava que anualment s'acordarà, per mitjà de la incorporació d'un annex a tal conveni, el finançament dels gastos corresponents a les rutes que es desenrotllen dins de la Comunitat Valenciana, el nombre d'alumnes i grups que recórreguen la ruta de la Comunitat Valenciana i el nombre dels que, procedents de la Comunitat Valenciana, recórreguen rutes d'altres Comunitats.  
De conformitat amb això, les dos parts acorden que el Programa d'Escoles Viatgeres es desenrotllarà durant l'any 2006 d'acord amb les dades i aportacions que a continuació s'indiquen:  
RESOLUCIÓ de 18 d'abril de 2007, del director general de Relacions amb les Corts i Secretariat de Govern de la Presidència de la Generalitat, per la qual es disposa la publicació de l'annex al Conveni subscrit el 18 de juny de 1990 entre el Ministeri d'Educació i Ciència i la Conselleria de Cultura, Educació i Esport de la Comunitat Valenciana, per al desenrotllament del Programa d'Escoles Viatgeres a l'any 2006. [2007/5007]Presidència de la GeneralitatI. ALUMNES I PROFESSORS PARTICIPANTS:  
Nombre màxim d'alumnes procedents de la Comunitat Valenciana que participen en una altra ruta: 480.  
Nombre de grups de 12 a 15 alumnes i un professor procedent de la dita Comunitat que participaran en una altra ruta: 32.  
Nombre màxim de grups de 12 a 15 alumnes procedents d'altres comunitats autònomes que recorreran les rutes de la Comunitat Valenciana: 21.  
II. APORTACIONS PER AL DESENROTLLAMENT DEL PROGRAMA L'PHF 1282:  
Per part del Ministeri d'Educació i Ciència:  
- Per al desenrotllament de la Ruta de la C. Valenciana:  
- Per a sufragar els gastos d'allotjament i manutenció dels grups d'alumnes i professors participants en la ruta de la dita Comunitat (en euros) 18.630,52  
€ Per a sufragar gastos diversos que s'originen en el desenrotllament de la ruta: 253,15 euros per setmana. Total 1.772,03 euros.  
Total aportació M.E.C. ruta de València (en euros) 20.402,55  
€ Per a la participació dels grups procedents de la C. Valenciana en la resta de les rutes del programa: 58.983 euros  
El Ministeri d'Educació i Ciència lliurarà a la Comunitat Autònoma l'import de les ajudes corresponents als centres d'ella dependents, que d'acord amb el que establix la convocatòria d'ajudes es concedisquen per a sufragar els gastos de preparació de l'activitat i desplaçament des de la localitat d'origen fins aquella en què s'inicie la ruta d'Escoles Viatgeres assignada.  
Les aportacions indicades estan condicionades a les disponibilitats pressupostàries en l'aplicació 52.11.357C.982 dels Pressupostos Generals per al 2006.  
El lliurament s'efectuarà a la conselleria de Cultura, Educació i Esport de la Comunitat Valenciana que, a efectes de la justificació del gasto, arreplegarà la documentació corresponent i remetrà al Ministeri d'Educació i Ciència (Subdirecció General de Beques i Promoció Educativa) aquella especificada en la convocatòria que inclou una certificació que expresse que el lliurament efectuat s'ha ingressat en el seu pressupost i s'ha destinat als fins previstos, complint totes les obligacions establides per a les comunitats autònomes i entitats col·laboradores, en la normativa vigent.  
A més, a fi de col·laborar en les tasques de coordinació de les rutes a què es referix la clàusula tercera, apartat sext del conveni de col·laboració subscrit el 18 de juny de 1990, la Comunitat Valenciana contractarà el personal de suport necessari, a este efecte, el Reial Decret 314/2005, de 18 de març, pel qual s'amplien les funcions i servicis traspassats a la Comunitat Valenciana pel Reial Decret 2093/1983, de 28 de juliol, en matèria d'educació, inclou el traspàs del cost corresponent a l'ajudant de coordinació de les rutes d'acord amb el desglossament següent:  
Aplicació Pressupostària Import (euros)  
51.00.938U.902 3.223,79  
67.23.646R.580.00 1.063,85  
En l'execució del Programa s'aplicaran les bases acordades en el conveni subscrit en data 18 de juny de 1990.  
Madrid, 11 de setembre de 2006  
PEL MINISTERI D'EDUCACIÓ I CIÈNCIA   
Mercedes Cabrera Calvo-Sotelo   
PER LA CONSELLERIA DE CULTURA,   
EDUCACIÓ I ESPORT  
Alejandro Font de Mora Turón